مراد اول

مراد اول (عرفیت: خداوندگار) () 1359ء سے 1389ء تک سلطنت عثمانیہ کے حکمران رہے۔ وہ اورخان اول کے صاحبزادے تھے جو بازنطینی شہزادی ہیلن (نیلوفر) کے بطن سے پیدا ہوئے اور 1359ء میں اپنے والد کے وفات کے بعد تخت نشین ہوئے۔

انہوں نے نو مفتوحہ شہر ادرنہ (ایڈریانوپل) کو دار الحکومت قرار دے کر یورپ میں عثمانی پیش قدمی کو مضبوط کیا اور بلقان کا بیشتر علاقہ عثمانی قلمرو میں شامل کیا اور بازنطینی حکمران کو خراج دینے پر مجبور کیا۔ مراد اول پہلے حکمران تھے جنہوں نے آل عثمانی کو پہلی بار سلطنت عثمانیہ میں تبدیل کیا۔ انہوں نے 1383ء میں سلطان کا لقب حاصل کیا اور ینی چری اور دیوشرمہ کا نظام اور دیوان تشکیل دیا۔ انہوں نے سلطنت کو دو صوبوں انادولو (اناطولیہ) اور رومیلی (یورپ) میں تقسیم کیا۔

ان کے دور حکومت میں موجودہ بلغاریہ کا دار الحکومت صوفیہ سلطنت عثمانیہ میں شامل ہوا۔ انہوں نے پہلی جنگ کوسوو میں بلقان کی مسیحی افواج کو شکست دی۔ وہ جنگ کے خاتمے کے بعد ایک زخمی سرب فوجی کے حملے میں شہید ہوئے۔

حوالہ جات

ملاحظات

تصاویر 

1326ء کی پیدائشیں
1389ء کی وفیات
ترک حکمران
سلاطین عثمانیہ
سلطنت عثمانیہ
عثمانی سیاسی مقتولین
عثمانیہ خاندان
مسلم تاریخی شخصیات
مسلم سیاسی شخصیات
معرکوں میں قتل ہونے والے حکمران
مقتول فرماں روا
چودہویں صدی کے عثمانی سلطان
کامنز زمرہ جس کا ربط ویکی ڈیٹا پر ہے
چودہویں صدی کے مقتول حکمران
اولاد کش